Alovda yürüyən (film, 1986)

Alovda yürüyən () — 1986-ci ildə Çak Norrisin iştirakı ilə çəkilən ABŞ filmi.

 Məzmun 

Jurnalist vəzifəsində çalışan Patrisiya arxeologiya ilə maraqlanır. Bir dəfə onun əlinə bir xəritə düşür. Bu xəritədə keçmiş hindu tayfasına məxsus qızılların hansı ərazidə yerləşdiyi göstərilir. Bunun üçün Patrisiya qorxmaz qəhrəmanlar axtarır. Günlərin birində Patrisiya Maks və Leo ilə barta rastlaşarkən, onlardan kömək istəyir. Patrisiya Bu zaman hindu geyimli naməlum şəxs onlara bir neçə ox atır və tez bir zamanda buranı tərk edir. Maks və Leo bəxtlərini sınamaq üçün Patrisiya ilə birlikdə macəra axtarışına çıxırlar. Macəra zamanı qiymətli əşyaya bənzər bir bıçaq tapırlar. Bu zaman bardakı hindu geyimli şəxs peyda olaraq, Patrisiyanı qaçırır. Maks və Leoya bir neçə hindu geyimli şəxs müqavimət göstərir. Maks və Leo onların müqavimətini dəf edir. Onlar Patrisiyanı xilas edən zaman onu qaçıran hindu, bıçağın parlaqlığını müşahidə edir və təpədən düşərək, dünyadan köçür. Bir müddət sonra qızılın yerini təyin etmək üçün "Hündür Qartal" adlı bir hindunun evinə gedirlər. "Hündür Qartal" qızılların yerini bilməsə də, onlara El Koyotedən qorunmalarını bildirir.

Bir müddət sonra onlar yaşadıqları otelə geri dönürlər və gecə vaxtı Maksın otağına hindu geyimli bir qız daxil olur. Həmin qız Maksa, "Hündür Qartal" tərəfindən göndərildiyini bildirir və ona güc qazanması üçün su verir. Əslində, bu qız El Koyote tərəfindən göndərilmişdir. Hindu qız onu öldürmək istəyən müddətdə "Hündür Qartal" xüsusi mərasim keçirir və Maksın dostlarını yuxudan ayıltmağa çalışır. Patrisiya yuxudan ayılaraq, ona müqavimət göstərir. Sonda Leo onun müqavimətini dəf etməyi bacarır. Sabahısı gün onlar hindu qızı saxladıqları otaqda yoxa çıxdığını müşahidə edirlər. Bu zaman otağda ilan hərəkət etməyə başlayır. Bir müddət sonra Patrisiya, Maks və Leo Mərkəzi Amerikaya yola düşürlər. Onlar barda Boqq adlı şəxslə tanış olurlar və ondan kömək istəyirlər. Boqqs onları kəndlərin birinə istiqamətləndirir. Bir müddət sonra Boqqs El Koyoteyə onların getdiyi yeri bildirir və ondan pul istəyir. Lakin El Koyote onu öldürür.

Bu müddətdə Patrisiya, Maks və Leo, Boqqsun onlara göstərdiyi əraziyə çatırlar. Bu zaman onlar kənddə baş verən müharibənin şahidi olurlar. Bir qrup silahlı dəstə onları izləməyə başlayır. Patrisiya, Maks və Leo onlardan qaçmağı bacarır. Gecə vaxtı El Koyote Patrisiyanı ram etmək istəyir. Patrisiya macəra zamanı tapdıqları bıcaqla birlikdə ona tərəf istiqamətlənir, lakin Maksın səsləməsi sayəsində hipnozdan azad olur. Sabahısı gün onları ərazidəki başqa silahlı heyət əsir edərkən, Maks və Leo heyət başçısının keçmiş dostları olan Korkinin olduğunu görürlər və gecəni ona məxsus ərazidə qalırlar. Sabahısı gün Patrisiya, Maks və Leo macəralarına yenidən davam edirlər. Gecə vaxtı onlar gölməçənin ətrafında gecələyirlər. Bu zaman Maks və Patrisiya Leonun naməlum səbəbdən gözə görsənmədiyini müşahidə edirlər. Leo, El Koyote tərəfindən qaçırılmış və onlar bundan xəbərsizdirlər. Maks geri dönmək istəyən zaman Patrisiya onu fikrindən daşındırmağı bacarır.

Bir müddət sonra Maks və Patrisiya bir mağaraya çatırlar. Burada Leo əsir saxlanılmışdır. Müxtəlif hadisələr əsnasında El Koyote həm bıçağa, həm də Patrisiyaya sahib olur. El Koyotenin sözlərinə görə bu bıçaqla Patrisiyanı öldürdükdən sonra alovda yerimək üçün güc qazanacaq və günəşə qovuşacaqdır. Bu müddətdə Maks Leonu xilas edir və onlar Patrisiyanı tapmağa başlayırlar. El Koyote Patrisiyanı öldürmək istəyən zaman Maks ona atəş açır və onun öldüyünü zənn edir. Patrisiya bu bıçaq sayəsində qızılların yerini təyin edir. Onlar buranı tərk edən zaman El Koyotenin müqaviməti ilə rastlaşırlar. Maks onunla mübarizə aparır və ona qalib gəlir. Sonda Patrisiya, Maks və Leo istirahətə yollanırlar.

 Rollarda 
 Aktyor  Rol Çak Norris   Maks Doniqan Luis Qossett-kiçik  Leo Porter Melodi Anderson  Patrisiya Qudvin Con Ris-Devis  Korki Teylor Uill Sampson  Hündür Qartal Yen Eberkrombi  Boqqs Sonni Lendem  El Koyote  

Həmçinin bax
ABŞ filmlərinin siyahısı

 İstinadlar 

 Xarici keçidlər 

Kateqoriya:ABŞ filmləri